REPUBLIKA HRVATSKA

VARAŽDINSKA ŽUPANIJA

OSNOVNA ŠKOLA VIDOVEC

Školska 4

42205 Vidovec

KLASA: 112-03/25-01/01

URBROJ: 2186-141-01-25-1

Na temelju članka 107. Zakona o odgoju i obrazovanju u osnovnoj i srednjoj školi, Pravilnika o radu Osnovne škole Vidovec te Pravilnika o načinu i postupku zapošljavanja u Osnovnoj školi Vidovec, ravnatelj Osnovne škole Vidovec raspisuje

N A T J E Č A J

za popunu radnog mjesta (m/ž):

STRUČNOG RADNIKA NA TEHNIČKOM ODRŽAVANJU (poslovi domara/ložača)

- jedan izvršitelj, neodređeno puno radno vrijeme (40 sati tjedno)

- mjesto rada: matična škola u Vidovcu i područna škola u Nedeljancu

UVJETI:

Pored općih uvjeta za zasnivanje radnog odnosa sukladno općim propisima o radu, uvjeta propisanih Zakonom o odgoju i obrazovanju u osnovnoj i srednjoj školi, uvjeta iz članka 10. st.1-4. Pravilnika o radu Osnovne škole Vidovec kandidati moraju imati srednju stručnu spremu tehničke struke te ispunjavati posebne uvjete iz članka 24. Pravilnika o poslovima upravljanja i rukovanja energetskim postrojenjima.

Na natječaj se mogu javiti osobe oba spola sukladno članku 13. Zakona o ravnopravnosti spolova (NN 82/08, 69/17).

Uz vlastoručno potpisanu prijavu na natječaj u kojoj kandidati navode osobne podatke i naziv radnog mjesta na koje se prijavljuju potrebno je dostaviti:

- životopis,

- dokaz o odgovarajućoj vrsti i razini obrazovanja,

- dokaz o državljanstvu,

- uvjerenje nadležnog suda ili e-zapis da se protiv kandidata ne vodi kazneni postupak glede zapreka za zasnivanje radnog odnosa u školskoj ustanovi iz čl. 106. Zakona o odgoju i obrazovanju u osnovnoj i srednjoj školi (ne starije od 15 dana od dana raspisivanja natječaja),

- elektronički zapis Hrvatskog zavoda za mirovinsko osiguranje o evidentiranim podacima u bazi podataka o radnopravnom statusu (ne starije od 15 dana od dana raspisivanja natječaja)

Tražena dokumentacija dostavlja se u neovjerenoj preslici, a prije zaključenja ugovora o radu, odabrani kandidat dužan je navedene priloge dostaviti na uvid u izvorniku ili ovjerenoj preslici od strane javnog bilježnika sukladno Zakonu o javnom bilježništvu.

Kandidati koji prema posebnim propisima ostvaruju pravo prednosti pri zapošljavanja, dužni su se u prijavi na natječaj pozvati na to pravo i uz prijavu priložiti sve propisane dokaze o tom statusu.

Osobe koje se pozivaju na pravo prednosti kod zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21i 156/23), člankom 48. Zakona o civilnim stradalnicima iz Domovinskog rata (NN 84/21), člankom 48.f Zakona o zaštiti vojnih i civilnih invalida rata (NN 33/92, 57/92, 77/92, 38/93, 58/93, 2/94, 76/94, 108/95, 108/96, 82/01, 103/03, 148/13 i 98/19) i člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužni su se u prijavi pozvati na to pravo te imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti kod zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužne su osim, dokaza o ispunjavanju traženih uvjeta, priložiti i svu dokumentaciju prema dokazima potrebnim za ostvarivanje prava prednosti pri zapošljavanju koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužne su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarenje prava prednosti  pri zapošljavanju (članak 49. st.1 Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Ako kandidati ostvaruju pravo prednosti pri zapošljavanju na temelju nekog drugog posebnog zakona, dužni su u prijavi na natječaj pozvati se na to pravo i priložiti preslike rješenja ili potvrde o priznatom pravu i svu ostalu dokumentaciju na osnovu koje ostvaruju pravo prednosti.

Kandidatom prijavljenim na natječaj smatrati će se osoba koja podnese pravodobnu i potpunu vlastoručno potpisanu prijavu s navedenim osobnim podacima, nazivom radnog mjesta na koji se prijavljuje te koja je priložila svu potrebnu dokumentaciju i ispunjava formalne uvjete iz natječaja.

Nepotpune i nepravodobne prijave neće se razmatrati.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti razgovoru prema odredbama Pravilnika o načinu i postupku zapošljavanja u Osnovnoj školi Vidovec koji se nalazi na web stranici Škole <http://os-vidovec.skole.hr/dokumenti_kole> .

Obavijest o datumu i vremenu održavanja razgovora (intervjua) s kandidatima biti će objavljeni na mrežnoj stranici Škole <http://os-vidovec.skole.hr/natjecaji> najmanje 5 dana prije dana određenog za vrednovanje kandidata. Smatra se da je kandidat koji nije pristupio razgovoru povukao prijavu na natječaj i više se ne smatra kandidatom.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Prijave s potrebnom dokumentacijom dostavljaju se neposredno u tajništvo Škole ili poštom na adresu škole: Osnovna škola Vidovec, Školska 4, 42205 Vidovec, s naznakom „za natječaj – stručni radnik na tehničkom održavanju“.

Rok za podnošenje prijava je osam (8) dana od dana objave natječaja na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Škole (natječaj otvoren od 18. veljače 2025. godine do 26. veljače 2025.).

O rezultatima natječaja kandidati će biti obaviješteni u roku od 8 dana od dana sklapanja ugovora s odabranim kandidatom putem mrežne stranice Škole <http://os-vidovec.skole.hr/natjecaji> , a iznimno preporučenom poštanskom pošiljkom s povratnicom ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima.

Ravnatelj

Predrag Mašić v.r.